**ЗАПИСНИК**

**са IIIседнице овлашћених представника учесника преговора за закључивање Колективног уговора за „Инфраструктура железнице Србије“ а.д.**

**oдржане дана 07.08.2020. године са почетком у 10,00 часова**

**у пословној згради, сала библиотеке, Немањина 6**

**Седници присуствују:**

**Одбор за преговоре послодавца**

* Наташа Јовановић, претседник
* Јасмина Радојчић, заменик председника
* Милош Гаћеша, члан
* Вања Јевтовић,члан
* Петар Ђорђевић,члан
* Драгана Драгић, секретар

**Одбор за преговоре репрезентативних синдиката**

* Миодраг Јовановић, председник, Синдикат извршних служби-српских железница
* Жарко Димић, члан, Савез синдиката железничара Србије
* Јасминко Пијетловић, члан, Синдикат железничара Србије – Синдикат железничара „Инфраструктура железнице Србије“
* Перица Ђорђевић, члан, Синдикат радника железничке инфраструктуре Србије

**Одбор за преговоре Оснивача**

* Јасмина Војводић, Министарство грађевинарства,саобраћаја и инфраструктуре, члан
* Гордана Будимовић, Министарство за рад, запошљавање, борачка и социјална питања,члан

Председник Одбора послодавца**, Наташа Јовановић** је отворила трећу седницу Одбора за преговоре за закључивање Колективног уговора за Акционарско друштвоза управљање јавном железничком инфраструктуром „Инфраструктура железнице Србије“, Београд који су отпочети 24.07.2020.године и предложила следећи:

**ДНЕВНИ РЕД**

1. Усвајање записника са IIседнице Одбора за преговоре
2. Разматрање нацрта Колективног Уговора који је доставио Синдикат извршних служби-српских железница и усаглашавање одредби колективног уговора са предложеним нацртом

**ТАЧКА 1.**

**Усвајање записника са II седнице Одбора за преговоре**

Након отварања треће седнице Одбора за преговоре, председник Одбора послодавца упутила је питање, да ли се по првој тачки дневног реда усваја записник са перетходне седнице Одбора за преговоре, након чега се за реч јавио Перица Ђорђевић, представник Синдиката радника железничке инфраструктуре Србије.

**Перица Ђорђевић**је изнео да има информације од стране представника синдиката да записник није у складу са оним што се дешавало на претходној седницим, та да се на основу истог, синдикату достави тонски запис са претходне седнице.

**Наташа Јовановић** је рекла да нема проблема да се тонски запис са друге седнице Одбора за преговоре доставитии констатовала да је записник једногласно усвојен уз достављање тонског записа.

**ТАЧКА 2.**

**Разматрање нацрта Колективног Уговора који је доставио Синдикат извршних служби-српских железница и усаглашавање одредби колективног уговора са предложеним нацртом**

**Перица Ђорђевић** је поновио захтев са претходне седнице да траже као синдикат писани одговор, да ли је стављање ван снаге Колективног уговора у складу са законом,с обзиром да су већ отказана два члана 15.01.2020.године.

Изнео је да је писани одговор за представнике синдиката битан у којем је наведено да Одбор послодавца и Оснивач сматрају да је КУ стављен ван снаге у складу са законом.

**Јасмина Војводић** је изнела да су два члана која су отказана саставни део Колективног уговора, а самим тим ако је отказан цео Колективни уговор, отказана су и та два члана.

**Перица Ђорђевић** је поновио, да два члана Колективног уговора која су отказана, стављена ван снаге 15.01.2020. године и да се о истим преговарало шест месеци, као и да се дошло до фазе миритеља.Поставио питање,шта ће се дешавати ако се дође до заједничког става са миритељем?

На основу наведеног изнео је да представнике синдиката занима, да ли су отказани чланови Колективног уговора требали бити изузети из ових преговора?

**Јасмина Војводић**је изнела да наведена два члана не могу да егзистирају независно, већ као два члана Колекетивног уговора и ако је оспорен цео Колективни уговор, онда су отказана и та два члана.

**Наташа Јовановић**је изнела да пре него што се ушло у преговарање, добијен је захтев да се стручне службе ИЖС изјасне о почетку и законитости преговора. Након извршених консултација започет је поступак преговарања и дошло се до става да је поступак мирења, поступак који тече и који ће бити завршен у законом предвиђеном року.

У претходном периоду одржано је само једно рочиште 21.07.2020. године са кога је пословодство добило записник, а да се не располаже информацијама о даљем току тог поступка као и да је закључак био да ће Савез синдиката иницирати састанке са Оснивачем.

Што се тиче преговарања као почетка поступка од 24.07.2020 године, то је започето у складу са Законом о раду, отказан је цео Колективни уговор, а уколико се постигне договор везано за та два члана они ће бити саставни део у преговорима.

Одбор репрезентативних синдиката ће заузети заједнички став и исти ће бити унет у Колективни уговор, а на Оснивачу и на осталим учесницима преговора је да се сагласе и виде, да ли ће се на крају Колективни угор потписати.

Констатовала је да је тачно да су два члана отказана али да види да је предмет радног спора само члан који се односи на зараду, а не види други члан, нити да је постигнута сагласност воља за другим чланом везано за заједничку комисију који није био тема мирења.

Синдикати су поступили у складу са законом, када је поступак преговарањапокренут, формиран је заједнички Одбор репрезентативних синдиката, постигнута је сагласност воља око свега што је Синдикат извршних служби-српских железница предложио и навео у допису за отказивање КУ, достављени су чланови Одбора репрезентативних синдиката као и Решења о учествовању у раду Одбора.

Сходно изнетом, Одбору послодавца је неспорно да су синдикати прихватили иницијативу Синдиката извршних служби-српских железница,да се отпочну преговори за закључење новог Колективног уговора.

Имајући у виду да у наведеном поступку синдикати активно учествују,па судоставили послодавцу 05.08.2020. године, а након тога и 06.08. 2020. године допуну Нацрта Колективног уговора и то све у складу са Законом о раду, па самим тим сви учесници у преговорима реализују активности.

**Жарко Димић** је поставио питање, да ли присутни испред Одбора за преговоре оснивача имају овлашћења да присуствују преговорима, а уколико не, сматра да седница Одбора за преговоре треба да се прекине.

Изнео је став да је формулација да се у целости откаже Колективни уговор неприхватљива и да је немогуће отказати већ отказане чланове Колективног уговора, као и да је упутио допис послодавцу али да одговор није ни приближан постављеном питању.

Напомену је да радни материјал није прихватљив.

Што се тиче члана 147. Колективног уговора исти је усаглашен на претходним преговорима те да из тих разлога није било потребе ићи у поступак мирења, а да је остао споран само члан 61.

**Наташа Јовановић** је изнела да ће члан 147. бити унет у Колективни уговор у току рада Одбора за преговоре, уколико је усаглашен. Део питања који се односи на достављена овлашћења о учествовању, министарства нису још увек доставили, односно да јој исто није достављено. Наведена овлашћења не спречавају да се врши усклађивање Колективног уговора и да на крају са Оснивачем усагласе одређене ставове.

**Јасмина Војводић** је изјавила да је Решење о образовању одбора за преговоре Оснивача достављњено ИЖС пре седам дана на званичну маил адресу ИЖС.

**Перица Ђорђевић** је изнео да је суштински важно да се достави овлашћење Одбора за преговоре Оснивача из разлога што ће се свести на то, да ли ће се добити сагласност министарстава или не, на достављене захтеве као и да постоји могућност да се од стране представника министарства добије став да нису овлашћени и да је потребно да изврше консултације.

**Гордана Будимовић** је изнела да представници Одбора Оснивача, представљају министарства из којих долазе, па самим тимсе морају консултовати.

**Жарко Димић** је напомену да је питања поставио у складу са чланом 253. Закона о раду, те из тих разлога не жели да учествује у даљем раду док се не стекну услови.

**Наташа Јовановић** је поставила питање да ли се учествује даље у преговорима с обзиром да ли су преговори у складу са законом, а имајући у виду да је овлашћење достављено, да ли се наставља са преговорима везано за текст Колективног уговора?

**Перица Ђорђевић** је изнео став у односу на Одбор репрезентативни синдиката , да се не сматрада синдикат који он представља врши опструкцију преговора али да желеписани одговор, да ли је стављање ван снаге Колективног уговора у складу са законом,па у односу на достављен одговор и става правног тима, доносити одлуке.

**Наташа Јовановић**је изнела да је иницијатива покренута, да су синдикати дали легитимитет формирањем Одбора и коришћењем права омогућених КУ.

Достављањем Нацрта КУ потврђено је учешће у преговорима.Уколико послодавац каже да је у складу са законом, а сматра да је по закону чим је ушао у правну причу, не разуме шта је циљ свега? Да ли преговарамо или не?

**Миодраг Јовановић** је изнео да је битно да се изјаснимо, да ли настављамо са преговорима или не? Као синдикат нису добили од стране савеза шта се дешава са преговорима и миритељем и изнео да су морали да откажу КУ, а да је Одбор прерадило нацрт КУ и исти доставио.

Изнео је да је потребно кренути са радом јер законски рок за преговоре тече па се с тим у вези изјаснио за наставак преговора како се не би трошило време.

**Јасминко Пјетловић**је предложио, да се на данашњој седнициформира комисија за израду Прилога 1 и да се да рок од недељу или две да се иста уради, а да се истовремено усаглашају неспорни чланови.

Док се не уради Пилог 1 сматра да се не може преговарати у делу који се односи на зараде тј. утврди цена радног сата и Прилог 1, не може се расправљати.

Напомену је да је Жарко Димић доставио имена и презимена чланова за комисију која ће се бавити израдом Прилога 1, док послодавц није.

**Жарко Димић**је изнео да не разуме да неко има право да говори о потрошеном времену с обзиром да је процедура таква да када неко отказује Колективни уговор дужан је био да сачини предлог радног материјала и достави Нацрт Колективног уговора,а онда се појави папир са предложеним једним чланом те је након тога министарство захтевало у року од седам дана да се достави радини материјал и дошли до 24.07.2020. године до данас ничим изазваном сада имамо два радна материјала. За њега је сулудо да се откаже нешто и у новом предлогу материјала да исти предлог.

Прошло је пола сата од од почетка преговора и предлаже да када Одбор послодавца буде имао потребну документацију која је неопходна за спровођење преговора да репрезентаитвне синдикате закаже нови састанак.

**Перица Ђорђевић** је изнео да синдикати немају заједнички став ни по питању члана 61 ни по питању рада на читавом КУ и да тешко теку договори. Изнео је да жели да има све опције на столу из тог разлога тражи писани одговор јер жели да има аргументе за случај да то буде потребно.

Изнео је да може и један синдикат да потпише КУ ако се договори са пословодством и да то буде валидно и у складу са законом, односно примењиво.

**Наташа Јовановић** је на питање Перице Ђорђевића одговорила да је званична иницијатива о покретању преговора од стране послодавца,одговор на постављено питање. Послодавац сматра да је у складу са законом отказан Колективни уговор, покренуо је иницијативу и све активности.

Изнела је предлог да се отпочне са радом на Прилогу 1 КУ у складу са Методологијом која је усвојена од стране Одбора директора, да одређени број представник Одбора репрезентативних синдиката буду учесници у изради Прилога 1, а да се Зоран Масал задужи као неко ко је учествоовао у изради истогуз континуирану сарадњу свих директора сектора у року који се уклапа у рокове преговора за закључење КУ, да се урадисимулација,те да се након тога преговара у вези чланова који се тичу зарада.

Предложила је да се у току преговора усаглашавају чланови који нису спорни и који су у складу са законом.

**Перица Ђорђевић** изнео да се плаши да се не понови ситуација из 2014 годиневезано за преговоре у вези топлог оброка и регреса, када је све било договорено, а потписао се другачији документ, након чега је железица платила огроман износ по основу тужби.

Сагласан је са предлогом који је предочио председник Одбора послодавца али се плаши да се не понови таква ситуација. Из наведених разлога тражи све у писаној форми и наводи да ако се не уради Прилог 1 по Методологији за 40% запослених који примају исту зараду по различитим коефицијентима, то ће коштати железницу.

**Жарко Димић** је изнео да је упутио допис послодавцу и обавио разговор са извршним директором Миланом Максимовићем по питању из којих разллога послодавац није одредио чланове комисије за израду Прилога 1 констатујући да послодавца до данас није одговорио на постављено питање нити одредио представнике.

Такође је поставио питање да ли ће израда Прилога 1 бити стручна ствар или ће бити укључени и синдикати и изнео је да ће морати сви да се укључе у израду Прилога 1.

**Наташа Јовановић** је изнела да сезбог тренутне ситуације и спречавања ширења заразне болести COVID-19 не можеангажовати велики број запослених на изради Прилога 1 већ стручни запослени који су радили на Методологији да помогну директорима сектора у изради истог.

**Жарко Димић** је изнео је да се не обазиру на дописе које је упићивао и да је била јасна ситуацијам, да је Министарство рада донело правилник 03.7.2020. године, а да се и поред тога 10.07.2020. године отказује Колективни уговор у условима не могућности поступања.

Констатовао је да су представници синдиката лимитирани са по једним представником те да у случају да наредног дана преговора дође други представник нема инфорамцију о чему се расправљало на претходној седници.

**Наташа Јовановић** је изнела да таква констатација није у складу са информацијом коју је добила од представника синдиката који су јој презентовали да се свакодневно састају и договарају уз чињеницу да су сви о трошку послодавца смештени у Београду.

**Жарко Димић** је изнео да ће од следеће седнице од стране синдиката бити по два представника, а по један представник испред Одбора послодавца и Одбора оснивача.

**Јасмина Радојчић**се осврнула на изјаву Жарка Димића и изнела, да што се тиче садашњих преговора и броја учесника, на првој седници је донет Пословник о раду на предлог представника Савеза синдиката Радомира Поповића, а са предлогом се усагласио и Одбора репрезентатиних синдиката. и то да у преговорима учетвује укупно десет представника на свакој седници и то испред Одбора синдиката четири представника, а испред Одбора послодавца и Одбора оснивача шест.

Пословником је предвиђена и могућност учешћа путем видео линка где би у том случају могло да учествује укупно 30 чланова што је технички и обезбеђено од стране послодавца с тим да је Одбор репрезентативних синдиката изнео став да је делотворнији конвенционални вид комуникације .

Уколико се сматра да то није добро решење потребно је достваити предлог измена и допуна Пословника о раду.

**Миодраг Јовановић** је замолио присутне да се крене са радом.

**Наташа Јовановић** је замолила предесдника Одбора репрезентативних синдиката и представнике одбора да се изјасне, да ли се преговори настављају о члановима који нису спорни, а да се задуже представници Одбора репрезентативних синдиката у примереном броју и представници стручних служби који ће се ангажовати на изради Прилога 1 у складу са Методологијом, а у роковима који теку од 45 дана за закључење КУ?

**Перица Ђорђевић** је изнео да постоје технички проблеми јер је немогуће због ефикасности то практично значи да треба да постоје четири дела који ће се бавити Прилогом 1 и то: заједнички послови, електортехнички, саобраћајни и грађевински, па тек онда заједничка комисија која ће све то објединити.

**Наташа Јовановић**је поновила да ће Зоран Масал бити задужен за израду Прилога 1, да ће представнике синдиката делегирати Одбор репрезентативних синдиката,а стручне службе ће учествовати у свему. Изнела је да није сигурна да је рок од две недеље реалан да се завршио целокупан посао, имајући у виду да је Зоран Масал на годишњем одмору али да ће у понедељак имати конкретну информацију када се почиње са радом и на који начин.

Поставила је питање да ли се почиње са радом не спорних чланова?

**Јасминко Пјетловић**је поставио питање да ли синдикати могу добити радни материјал послодавца односно Нацрт Колективног уговора, с обзиром да је тако лакше да се прелазе тачке које нису спорне ?

**Наташа Јовановић**је изнела да ће се уз позив за наредну седницу представницима Одбора за преговоре доставитиНацрт Колективног уговора допуњен предлозима од стране Одбора послодавца као и Решење о формирању Одбора оснивача које је у току седнице физички достављено Одбору послодавца.

Седница је завршена у 11,05

**ЗАПИСНИК ВОДИЛА**

**\_\_\_\_\_\_\_\_\_\_\_\_\_\_\_\_\_\_\_\_\_\_**

 **Драгана Драгић**

**ЗА ОДБОР ЗА ПРЕГОВОРЕ**

**ПОСЛОДАВЦА**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ЗА ОДБОР ЗА ПРЕГОВОРЕ**

**РЕПРЕЗЕНТАТИВНИХ СИНДИКАТА**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ЗА ОДБОР ЗА ПРЕГОВОРЕ**

**ОСНИВАЧА**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**